**משחקי חבר העמים** 2010 (באנגלית: The **2010 Commonwealth Games**; מכונה רשמית **XIX Commonwealth Games** ומוכרים בדרך כלל כ-**Delhi 2010**) היה אירוע ספורט רב-ענפי בין-לאומי ה-19 במספר, שהתקיים בדלהי שבהודו מה-3 עד 14 באוקטובר 2010. המשחקים היו הגדולים בהיסטוריה מבחינת מספר המשתתפים בהם. 

הודו אירחה את משחקי חבר העמים בפעם הראשונה והיה זה אירוע הספורט הרב-ענפי הגדול ביותר שנערך בה מעולם. הייתה זו הפעם הראשונה שרפובליקה החברה בחבר העמים הבריטי אירחה את המשחקים, והפעם השנייה שבה הם נערכו ביבשת אסיה (לאחר משחקי 1998 במלזיה).

משלחת אוסטרליה זכתה במספר המדליות הרב ביותר במשחקים. משלחת הודו הגיעה למקום השני במספר הזכיות במדליות זהב ולמקום השלישי במספר הזכיות בכלל המדליות.

אירוח המשחקים נועד לבסס את הודו כמועמדת לאירוח אולימפיאדה ולפתח בה תשתית מתקני ספורט המתאימה לאירוח שכזה. יושב ראש הוועד האולימפי הבין-לאומי ז'אק רוג הצהיר לאחר המשחקים שהודו הניחה תשתית טובה להצעת מועמדות שכזו.

המשחקים
-------

מראה אצטדיון ג'ווהרלל נהרו במהלך טקס הפתיחה של המשחקים
התאחדות משחקי חבר העמים (CGF) העניקה לדלהי את הזכות לאירוח המשחקים בפגישת האספה הכללית של ההתאחדות שנערכה בעיר מונטיגו ביי, שבג'מייקה, ב-14 בנובמבר 2003. הצעת דלהי גברה בגמר על הצעת העיר המילטון שבקנדה.

ההכנות למשחקים כללו שדירוג של תשתיות התחבורה בה, לרבות סלילת כבישים חדשים, בניית מחלפים, הארכת קווי הרכבת התחתית במטרופולין וכן הרחבת הקיבולת של נמל התעופה הבין-לאומי אינדירה גנדי, כולל סלילת מסלול טיסה נוסף. כמו כן הוגדלה אספקת החשמל לעיר כדי למנוע את הפסקות החשמל שהיו אופייניות לה ונערך שיפור של מראה פני המטרופולין, שכלל גם עקירת אלפי דרי משכנות עוני ממגוריהם הרעועים.

עלות המשחקים הישירה הרשמית (ללא עלות שיפור התשתיות ופני הכרך) הגיעה ל-1.7 מיליארד דולר ואפשר שהייתה גדולה בהרבה. במהלך ההכנות למשחקים נמתחה בהודו ביקורת על העיכובים בבניית המתקנים להם, על תופעות של שחיתות בקרב המארגנים ועל ההוצאה הגדולה שהייתה כרוכה בהם במדינה שבה שיעור עוני מהגדולים בעולם.

הנסיך צ'ארלס ייצג את המלכה אליזבת בטקס הפתיחה של המשחקים.

משתתפים
-------

במשחקים השתתפו 4,352 ספורטאים שייצגו את 71 חברות התאחדות משחקי חבר העמים. 

המשלחות הגדולות ביותר במשחקים היו של הודו (495 ספורטאים), אוסטרליה (377), אנגליה (365), קנדה (251), מלזיה (203), ניו זילנד (192), סקוטלנד (191) וויילס (175). המשלחת הקטנה ביותר הגיעה מאיי הבתולה הבריטיים וכללה שני ספורטאים.

נושא הלפיד הראשי של המשחקים בטקס הפתיחה היה המתאבק ההודי סושיל קומאר (Sushil Kumar), זוכה מדליית ארד באולימפיאדת בייג'ינג.

מדינות שהתחרו במשחקי חבר העמים 2010 בהודו

אתרי המשחקים
------------

המשחקים והאירועים הטקסיים בהם התקיימו ב-12 אתרים בדלהי. טקסי הפתיחה והנעילה של המשחקים ותחרויות האתלטיקה נערכו באצטדיון ג'ווהרלל נהרו. תחרויות ספורט המים נערכו באצטדיון השחייה על שם ד"ר ס.פ. מוקרג'י (Dr. S. P. Mukherjee Swimming Stadium), תחרויות ההתעמלות נערכו בקומפלקס הספורט על שם אינדירה גנדי, ותחרויות רוגבי השביעיות נערכו באצטדיון של אוניברסיטת דלהי.

ענפי ספורט ותחרויות
-------------------

במשחקים התקיימו 272 תחרויות במסגרת 20 ענפי ספורט. 

ענפי הספורט במשחקים (המספר בסוגריים מציין את מספר התחרויות שנערכו באותו ענף):

|  |  |
| --- | --- |
| * שחייה- שחייה (44)
* שחייה צורנית- שחייה צורנית (2)
* קפיצה למים- קפיצה למים (10)
* אתלטיקה- אתלטיקה (46)
* קשתות- קשתות (8)
* בדמינטון- בדמינטון (6)
* איגרוף- איגרוף (10)
* מרוץ אופני כביש- מרוץ אופני כביש (18)
* - התעמלות מכשירים (14)
* - התעמלות אמנותית (6)
 | * הוקי שדה- הוקי שדה (2)
* - כדורת דשא (6)
* - נטבול (1)
* רוגבי- רוגבי (1)
* - ירי ספורטיבי (44)
* סקווש- סקווש (5)
* טניס- טניס (5)
* טניס שולחן- טניס שולחן (7)
* הרמת משקולות- הרמת משקולות (15)
* היאבקות- היאבקות (21)
 |

במשחקים אלו לא התקיימו תחרויות טריאתלון, כדורסל, קריקט וג'ודו. תחתיהם באו קשתות, טניס והיאבקות.

אירועי ספורט מיוחדים
--------------------

* בתחרויות השחייה נשברו 20 שיאי משחקים חדשים.
* השחיינית **אלישיה קוטס** (אוסטרליהאוסטרליה אוסטרליה), זכתה ב-5 מדליות זהב.
* המתעמלת **לוריין מיצ'ל** (אוסטרליהאוסטרליה אוסטרליה), זכתה ב-5 מדליות, מהן 4 מדליות זהב.
* השחיינית **אמילי סיבום** (אוסטרליהאוסטרליה אוסטרליה), זכתה ב-8 מדליות, מהן 3 מדליות זהב.
* השחיינית **לייזל ג'ונס** (אוסטרליהאוסטרליה אוסטרליה), זכתה ב-4 מדליות זהב, מהן 3 מדליות זהב.
* הקופץ למים **אלכסנדר דפאטי** (קנדהקנדה קנדה), זכה ב-3 מדליות זהב.

מדליות
------

ספורטאים מ-36 משלחות משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר:

|  |  |  |  |  |  |
| --- | --- | --- | --- | --- | --- |
| דירוג | מדינה | **זהב** | **כסף** | **ארד** | סך הכול |
| 1 | אוסטרליהאוסטרליה אוסטרליה | 74 | 55 | 48 | 177 |
|
| 2 | הודוהודו הודו (מארחת) | 38 | 27 | 36 | 101 |
| 3 | אנגליהאנגליה אנגליה | 37 | 60 | 45 | 142 |
| 4 | קנדהקנדה קנדה | 26 | 17 | 32 | 75 |
| 5 | קניהקניה קניה | 12 | 11 | 10 | 33 |
| 6 | דרום אפריקהדרום אפריקה דרום אפריקה | 12 | 11 | 10 | 33 |
| 7 | מלזיהמלזיה מלזיה | 12 | 10 | 13 | 35 |
| 8 | סינגפורסינגפור סינגפור | 11 | 11 | 9 | 31 |
| 9 | ניגריהניגריה ניגריה | 11 | 10 | 14 | 35 |
| 10 | סקוטלנדסקוטלנד סקוטלנד | 9 | 10 | 7 | 26 |
| 11–36 |  | 30 | 53 | 57 | 140 |
| סך הכול |  | 272 | 275 | 281 | 828 |

ראו גם
------

* משחקי חבר העמים 2014

קישורים חיצוניים
----------------

ויקישיתוף מדיה וקבצים בנושא **משחקי חבר העמים 2014** בוויקישיתוף
* 

* אתר האינטרנט הרשמי של משחקי חבר העמים 2010 (באנגלית)
* המשחקים, באתר התאחדות משחקי חבר העמים

הערות שוליים
------------

1. ↑  משחקי אסיה שנערכו בהודו ב-1951 וב-1982 היו קטנים יותר במספר המשתתפים בהם.
2. ↑  מקור: glasgow2014.com
3. ↑  מקור: 2010 Commonwealth Games
4. ↑  הצעת הודו כללה מתן מענק של 100 אלף דולר לכל מדינה משתתפת בנוסף לכיסוי הוצאות הטיסה, הלינה והתחבורה של חברי המשלחות שלה, ואפשר שהצעה זו סייעה בידה לזכות באירוח המשחקים.
5. ↑  נמנו המשלחות שכללו 150 משתתפים ויותר.

| משחקי חבר העמים לוגו |
| --- |
| **יום חבר העמים הבריטי** • **מרוץ לפיד המלכה** • **פדרציית המשחקים** • **קמעות המשחקים** |
| משחקים | 
אדמונטון 1978 קנדהקנדה • בריזבן 1982 אוסטרליהאוסטרליה • אדינבורו 1986 סקוטלנדסקוטלנד • אוקלנד 1990 ניו זילנדניו זילנד • ויקטוריה 1994 קנדהקנדה • קואלה לומפור 1998 מלזיהמלזיה • מנצ'סטר 2002 אנגליהאנגליה • מלבורן 2006 אוסטרליהאוסטרליה • דלהי 2010 הודוהודו • גלאזגו 2014 סקוטלנדסקוטלנד • גולד קוסט 2018 אוסטרליהאוסטרליה • ברמינגהאם 2022 אנגליהאנגליה
 | לוגו |
| **המשחקים הפאראלימפיים** • **משחקי החורף** • **משחקי הנוער** |